ગુજરાત વિધાનસભા ચૂંટણી 2017 જેમ-જેમ નજીક આવતી જાય છે, તેમ-તેમ રાજકીય વાતાવરણ ગરમાઇ રહ્યું છે. કોંગ્રેસ ઉપાધ્યક્ષ રાહુલ ગાંધીની ગુજરાત યાત્રા બાદ તેઓ ઓક્ટોબર માસમાં ફરી એકવાર મધ્ય ગુજરાતની મુલાકાત લેશે. તો બીજી બાજુ ભાજપ દ્વારા પણ ઓક્ટોબર માસમાં ચૂંટણી પ્રચારના ભાગ તરીકે બે ગુજરાત ગૌરવ યાત્રાનું આયોજન કરવામાં આવ્યું છે. આ યાત્રાની જાહેરાત પ્રદેશ પ્રમુખ જીતુ વાઘાણી અને રેલ મંત્રી પિયુષ ગોયલ દ્વારા કરવામાં આવી હતી. 4700 કિમી લાંબી આ ગૌરવ યાત્રાની થીમ હશે 'હું વિકાસ છું, હું ગુજરાત છું.'